pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน - กต. มั่นใจบูรณาการช่วยเหลือลูกเรือไทยในโซมาเลียกลับประเทศอย่างปลอดภัย
วันพุธที่ 7 สิงหาคม 2562
ก.แรงงาน - กต. มั่นใจบูรณาการช่วยเหลือลูกเรือไทยในโซมาเลียกลับประเทศอย่างปลอดภัย
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย นายชาตรี อรรจนานันท์ อธิบดีกรมการกงสุล กระทรวงการต่างประเทศ เปิดเผยถึงความคืบหน้าการให้ความช่วยเหลือแรงงานไทยในโซมาเลียว่า ขณะนี้แรงงานไทยทุกคนปลอดภัยดี
เมื่อวันที่ 7 สิงหาคม 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย นายชาตรี อรรจนานันท์ อธิบดีกรมการกงสุล กระทรวงการต่างประเทศ เปิดเผยถึงความคืบหน้าการให้ความช่วยเหลือแรงงานไทยในโซมาเลียว่า ขณะนี้แรงงานไทยทุกคนปลอดภัยดี ล่าสุดพบมีจํานวน 42 คน อยู่ในเรือ 2 ลํา ในเรือลําแรกชื่อ วาดานี 1 มีจํานวน 22 คน กลับถึงไทยแล้ว 4 คน เดินทางกลับถึงประเทศไทยแล้ว เมื่อวันที่ 1 สิงหาคมที่ผ่านมา เป็นชาวจังหวัดสุรินทร์ ส่วนที่เหลืออีก 18 คน ขณะนี้ กระทรวงการต่างประเทศจัดหาตั๋วเดินทางกลับให้ครบทั้งหมดแล้ว โดยทั้งหมดจะมาจะขึ้นเครื่องที่จิมติ ซึ่งมีเที่ยวบินสัปดาห์ละ 2 เที่ยวบิน และจะไปต่อเครื่องที่เมืองดูไบ ประเทศสหรัฐอาหรับเอมิเรตส์ เพื่อเดินทางกลับประเทศไทย ซึ่งจะเดินทางกลับก่อน 14 คน ในวันนี้ (7 ส.ค.2562) ส่วนอีก 4 คนจะเดินทางกลับในวันอาทิตย์ที่ 11 สิงหาคมนี้ ลูกเรือที่อยู่ระหว่างการส่งกลับทั้ง 18 คนนั้น เป็นชาวจังหวัดสุรินทร์ 6 คน บุรีรัมย์ 8 คน เพชรบูรณ์ 2 คน และสมุทรสาคร 1 คน และชัยภูมิ 1 คน เป็นสมาชิกกองทุนเพื่อช่วยหลือคนหางานไปทํางานในต่างประเทศ ของกรมการจัดหางาน จํานวน 5 คน
ขณะที่เรือลําที่ 2 ชื่อเรือวาดานี 2 มีลูกเรือประมงจํานวน 20 คน เป็นสมาชิกกองทุนฯ จํานวน 7 คน อยู่ระหว่าง เติมน้ํามันที่ประเทศโอมาน และจะเดินทางต่อไปยังกรุงเตหะราน ประเทศอิหร่าน และเดินทางกลับประเทศไทยต่อไป
ด้าน นายชาตรี อรรจนานันท์ อธิบดีกรมการกงสุล กระทรวงการต่างประเทศ กล่าวว่า ขอให้มั่นใจได้ว่ากระทรวงแรงงานและกระทรวงการต่างประเทศจะบูรณาการให้ความช่วยเหลือคนไทยทุกคนที่ถูกลอยแพในโซมาเลียได้กลับมายังประเทศไทยอย่างปลอดภัย ถึงแม้ว่าอาจจะต้องใช้เวลาในการเดินทาง เนื่องจากความแตกต่างของสภาพพื้นที่และสภาพอากาศ ซึ่งจากการติดต่อขณะนี้ลูกเรือทุกคนปลอดภัยดี ได้รับอาหารเพื่อบรรเทาความเดือดร้อนไปแล้ว รวมทั้งการเติมเงินโทรศัพท์มือถือเพื่อให้สามารถติดต่อสื่อสารกันได้ อย่างไรก็ตามทั้งสองหน่วยงานจะประสานงานกันอย่างใกล้ชิดตามขั้นตอนเพื่อให้การช่วยเหลือสะดวก รวดเร็วขึ้น รวมทั้งอํานวยความสะดวกแก่ลูกเรือให้ทุกคนได้กลับมาประเทศไทยอย่างปลอดภัยต่อไป
--------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กัณติภณ คูสมิทธิ์ - ภาพ/
7 สิงหาคม 2562
รัฐบาลไทย-ข่าวทำเนียบรัฐบาล-สธ. หนุนแม่บ้านสาธารณสุข ช่วยดูแลผู้สูงอายุและเด็กเล็กในชุมชน
วันพฤหัสบดีที่ 7 มีนาคม 2562
สธ. หนุนแม่บ้านสาธารณสุข ช่วยดูแลผู้สูงอายุและเด็กเล็กในชุมชน
กระทรวงสาธารณสุข สนับสนุนการดําเนินงานสมาคมแม่บ้านสาธารณสุข ช่วยพัฒนาศักยภาพผู้สูงอายุ ให้สามารถดูแลเด็กเล็กในชุมชน คัดกรอง กระตุ้น ส่งเสริมพัฒนาการที่สมวัยในเด็ก 2-5 ปี
กระทรวงสาธารณสุข สนับสนุนการดําเนินงานสมาคมแม่บ้านสาธารณสุข ช่วยพัฒนาศักยภาพผู้สูงอายุ ให้สามารถดูแลเด็กเล็กในชุมชน คัดกรอง กระตุ้น ส่งเสริมพัฒนาการที่สมวัยในเด็ก 2-5 ปี
วันนี้ (7 มีนาคม 2562) ที่โรงแรมเซนทรา ศูนย์ราชการแจ้งวัฒนะ นายแพทย์สุขุม กาญจนพิมาย ปลัดกระทรวงสาธารณสุข เปิดการประชุมเชิงปฏิบัติการพัฒนาศักยภาพผู้สูงอายุในชุมชน เพื่อส่งเสริมพัฒนาการสมวัยในเด็ก ปี 2562 โดยมีสมาชิกสมาคมแม่บ้านสาธารณสุขสาขาจังหวัด 76 จังหวัด เจ้าหน้าที่สาธารณสุข ผู้แทนชมรมผู้สูงอายุ ผู้แทนองค์การบริหารส่วนท้องถิ่น จํานวน 200 คน เข้าร่วมประชุม กล่าวว่า ประเทศไทยจะเข้าสู่ “สังคมสูงอายุอย่างสมบูรณ์” ในปี 2564 มีผู้สูงอายุ 60 ปีขึ้นไปมากกว่าร้อยละ 20 ของประชากรทั้งประเทศ ซึ่งเป็นผู้มีประสบการณ์มีความรู้ความสามารถ และทําประโยชน์แก่สังคมได้ การส่งเสริมพลังทางปัญญาให้ผู้สูงอายุและการพัฒนาศักยภาพจะนํามาใช้ประโยชน์ต่อส่งคมได้ จึงเป็นเรื่องสําคัญยิ่งที่ภาครัฐต้องหาแนวทางการส่งเสริมผู้สูงอายุเพื่อให้สังคมไทยในอนาคตเข้าสู่สังคมผู้สูงอายุที่มีคุณภาพ ในขณะที่โครงสร้างของประชากรที่มีแนวโน้มเด็กเกิดน้อยลงและเป็นครอบครัวเดี่ยวมากขึ้น ส่วนใหญ่ไม่มีเวลาเลี้ยงดูบุตรหลานด้วยตนเอง ซึ่งส่งผลพัฒนาการสมวัยของเด็ก
นายแพทย์สุขุม กล่าวต่อว่า กระทรวงสาธารณสุขได้ดําเนินการคัดกรองพัฒนาการเด็ก 0-5 ปี เพื่อค้นหาเด็กพัฒนาการสงสียล่าช้า หากได้รับการแก้ไขโดยเร็ว ทันท่วงที ก็จะกลับเป็นปกติมีพัฒนาการที่สมวัยได้ ดังนั้น การที่สมาคมแม่บ้านสาธารณสุขได้นําศักยภาพของผู้สูงอายุในชุมชนที่มีประสบการณ์เลี้ยงดูบุตรหลานในอดีตมาช่วยพัฒนาการเด็กไทยให้ได้รับการเลี้ยงดูที่ถูกต้องเหมาะสม ช่วยคัดกรองและส่งเสริมให้มีพัฒนาการสมวัย รวมทั้งช่วยแก้ไข กระตุ้นพัฒนาการ ก็จะทําให้เกิดสังคม “คน” คุณภาพในอนาคต
นางปาริฉัตร ประเสริฐสิริพงศ์ นายกสมาคมแม่บ้านสาธารณสุข กล่าวว่า สมาคมแม่บ้านสาธารณสุข เป็นภาคีเครือข่ายของกระทรวงสาธารณสุข ได้จัดทําโครงการพัฒนาผู้สูงอายุในชุมชน เพื่อส่งเสริมพัฒนาการสมวัยในเด็ก 2-5 ปี ให้ได้รับการคัดกรองและส่งเสริมพัฒนาการที่สมสวัย รวมถึงกระตุ้น แก้ไขส่งต่อ โดยจะคัดเลือกผู้สูงอายุในชุมชนที่มีสุขภาพดี มีจิตอาสา มาอบรมให้ความรู้เรื่องโภชนาการ การคัดกรองและส่งเสริมพัฒนาการเด็ก ทําของเล่นจากวัสดุธรรมชาติ สอนเล่านิทาน นอกจากนี้ยังได้ประสานองค์การปกครองส่วนท้องถิ่นเพื่อให้ผู้สูงอายุที่ผ่านการอบรมเข้าร่วมกิจกรรมส่งเสริมพัฒนาการในศูนย์พัฒนาเด็กเล็กในชุมชนสัปดาห์ละ 2 วัน ในปีนี้จะดําเนินการใน 4 ภาค นําร่อง 20 จังหวัด
******************************7 มีนาคม 2562
รัฐบาลไทย-ข่าวทำเนียบรัฐบาล-รมว.สธ. เร่งให้สอบวินัยร้ายแรงกรณีข้าราชการชายลวนลามให้เสร็จสิ้นโดยเร็วที่สุด
วันศุกร์ที่ 25 สิงหาคม 2560
รมว.สธ. เร่งให้สอบวินัยร้ายแรงกรณีข้าราชการชายลวนลามให้เสร็จสิ้นโดยเร็วที่สุด
วันนี้ (25 สิงหาคม 2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์กรณีที่สังคมกังวลเรื่องระยะเวลาการสอบสวนทางวินัยข้าราชการชายมีพฤติกรรมคุกคามทางเพศ
วันนี้ (25 สิงหาคม 2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์กรณีที่สังคมกังวลเรื่องระยะเวลาการสอบสวนทางวินัยข้าราชการชายมีพฤติกรรมคุกคามทางเพศ ว่า วานนี้ได้พูดคุยกับปลัดกระทรวงสาธารณสุขว่า เรื่องนี้เป็นเรื่องที่สังคมให้ความสนใจมาก และเป็นเรื่องที่ไม่ควรเกิดขึ้นโดยเฉพาะอย่างยิ่งในระบบราชการและกระทรวงสาธารณสุข ขอให้ดําเนินการโดยเคร่งครัด เร่งด่วน ดังนั้นระเบียบปกติกําหนดระยะการสอบสวนของคณะกรรมการสอบวินัยร้ายแรงภายใน 120 วันดูยาวนานมาก ขอให้เร่งรัดการสอบสวนให้เร็วที่สุดเท่าที่จะทําได้ หากเป็นไปได้ขอให้เสร็จสิ้นภายใน 30 วันหรือเกินกว่าไม่นาน โดยกรรมการสอบสวนต้องให้ความเป็นธรรมทั้ง 2 ฝ่าย ทั้งผู้ได้รับผลกระทบและฝ่ายที่ถูกร้องเรียนด้วย ทราบว่าปลัดกระทรวงได้บอกแล้วว่าดําเนินการให้เสร็จก่อนจะเกษียณอายุราชการ
สําหรับข้อกังวลของกลุ่มเอ็นจีโอว่าจะไม่สามารถเอาผิดไม่ได้นั้น ขอได้อย่ากังวล เพราะกระทรวงสาธารณสุขได้ดําเนินการอย่างชัดเจน รวดเร็ว และตั้งคณะกรรมการสอบสวนทางวินัยแล้ว ข้อมูลที่ได้จากคณะกรรมการสืบสวนก็ค่อนข้างชัดเจน
“ความยุติธรรมมีเสมอ โดยเฉพาะอย่างยิ่งในระบบราชการ อย่าคิดว่าเราจะช่วยเหลือ เราไม่ช่วยเหลือคนผิดแน่นอน และไม่ควรมีอยู่ในระบบราชการและกระทรวงสาธารณสุข” ศาสตราจารย์คลินิก เกียรติคุณ นายแพทย์ปิยะสกลกล่าว
**************************************** 25 สิงหาคม 2560
รัฐบาลไทย-ข่าวทำเนียบรัฐบาล-สธ.ตรวจสุขภาพพระสงฆ์-สามเณร 1 แสนรูป ทั่วประเทศ มอบเป็นของขวัญปีใหม่ 2563
วันศุกร์ที่ 20 ธันวาคม 2562
สธ.ตรวจสุขภาพพระสงฆ์-สามเณร 1 แสนรูป ทั่วประเทศ มอบเป็นของขวัญปีใหม่ 2563
กรมการแพทย์ กระทรวงสาธารณสุข จัดหน่วยแพทย์เคลื่อนที่ให้บริการทางการแพทย์พระภิกษุสงฆ์และสามเณร 100,000 รูป ทั่วประเทศ  มอบของขวัญปีใหม่ 2563  ให้บริการแห่งแรกที่ วัดเนินพระ  จ.ระยอง
กรมการแพทย์ กระทรวงสาธารณสุข จัดหน่วยแพทย์เคลื่อนที่ให้บริการทางการแพทย์พระภิกษุสงฆ์และสามเณร 100,000 รูป ทั่วประเทศ มอบของขวัญปีใหม่ 2563 ให้บริการแห่งแรกที่ วัดเนินพระ จ.ระยอง
วันนี้ (20 ธันวาคม 2562) ที่ จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยมหน่วยแพทย์เคลื่อนที่เพื่อให้บริการทางการแพทย์แด่พระภิกษุสงฆ์และประชาชน ที่วัดเนินพระ จ.ระยอง ว่า กระทรวงสาธารณสุข ตระหนักถึงการดูแลสุขภาพพระสงฆ์ซึ่งเป็นกลุ่มที่เข้าถึงบริการด้านสาธารณสุขได้ยาก เนื่องจากตามพระธรรมวินัยพระสงฆ์จะไม่ร้องขอการตรวจสุขภาพ ยกเว้นการมารับการรักษาเมื่อเจ็บป่วย ได้ให้กรมการแพทย์จัดทํา "โครงการสาธารณสุขร่วมใจเพื่อพระสงฆ์ไทยสุขภาพดี ปี 2563" มอบเป็นของขวัญปีใหม่ โดยจัดหน่วยแพทย์เคลื่อนที่ให้บริการทางการแพทย์พร้อมตรวจคัดกรองสุขภาพพระสงฆ์ -สามเณร จํานวน 100,000 รูปทั่วประเทศ เพื่อนํามาเป็นฐานข้อมูลในการดูแลรักษาพระสงฆ์ได้อย่างถูกต้องตามหลักพระธรรมวินัย โดยจัดให้บริการฟรีทั่วประเทศภายในปี 2563 นําร่องแห่งแรกที่เขตสุขภาพที่ 6 ที่โรงพยาบาลระยอง
ดร.สาธิตกล่าวต่อว่า หน่วยแพทย์ที่ออกให้บริการครั้งนี้ จะช่วยให้พระสงฆ์-สามเณรเข้าถึงบริการด้านสุขภาพ และป้องกันโรค หากพบเจ็บป่วยจะรักษาทันทีเพื่อไม่ให้เข้าสู่ภาวะเสี่ยงหรือภาวะแทรกซ้อนของโรค สําหรับบริการประกอบด้วย การตรวจโรคทั่วไป การตรวจคัดกรองมะเร็ง โรคทางจักษุ ทันตกรรม ฉีดวัคซีนไข้หวัดใหญ่ตามฤดูกาล การฝังเข็มเพื่อรักษาและฟื้นฟู นอกจากนี้ จะรวบรวมข้อมูลมาจัดทําสมุดสุขภาพอิเล็กทรอนิกส์ ใช้เป็นฐานข้อมูลด้านสุขภาพพระสงฆ์ นํามาวางแผนเชิงนโยบายในการดูแลสุขภาพพระสงฆ์ต่อไป พร้อมทั้งให้โรงพยาบาลสงฆ์จัดตั้งกองทุนดูแลสุขภาพพระสงฆ์ นับเป็นการปวารณาของกระทรวงสาธารณสุขในการดูแลอุปัฏฐากพระสงฆ์ - สามเณร อาพาธ
ปัจจุบันทั่วประเทศ มีพระสงฆ์ - สามเณร จํานวน 252,851 รูป จาก 41,142 วัด จากผลการสํารวจสุขภาพพระสงฆ์ - สามเณรทั่วประเทศล่าสุดในปี 2559 พบว่าพระสงฆ์มีสุขภาพดีร้อยละ 52 มีภาวะเสี่ยงร้อยละ 19 มีภาวะป่วยร้อยละ 29 โดยพบปัจจัยเสี่ยงที่ทําให้เจ็บป่วย คือ ไขมันในเลือดสูง ค่าดัชนีมวลกายเกินมาตรฐาน สูบบุหรี่ น้ําตาลในเลือดสูง และความดันโลหิตสูง ส่วนโรคที่พบมาก 5 อันดับ คือ โรคมะเร็ง โรคปอดอุดกั้นเรื้อรัง โรคเบาหวาน โรคความดันโลหิตสูง และโรคไตวายเรื้อรัง
********************************** 20 ธันวาคม 2562
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม นำทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันพุธที่ 4 มกราคม 2560
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ วันนี้ (31 ธันวาคม 2559) นําทีมโดย นางเบญจมาพร เอกฉัตร์ รองเลขาธิการสํานักงานมาตรฐานผลิตภัณฑ์อุตสาหกรรม นายวิโรจน์ โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย นายประสงค์ ประยงค์เพชร ผู้อํานวยการกองตรวจการ2 นายทนงค์ศักดิ์ สิงห์โต ผู้อํานวยการกองกฎหมาย นางกรวิกา อมรโชติ หัวหน้าสํานักผู้อํานวยการและเจ้าหน้าที่จากสํานักงานมาตรฐานผลิตภัณฑ์อุตสาหกรรม และสถาบันเหล็กและเหล็กกล้าแห่งประเทศไทย ได้ให้บริการอาหารว่างและเครื่องดื่ม ดังนี้
- กล่องอาหารว่าง Anoma (ใหญ่) 180 ชุด
- กล่องอาหารว่าง (สแน็คบ็อกซ์)200 ชุด
- ซาลาเปา 200 ชิ้น
- ขนมปังเนยสด (วิลเลจ) 200 ชิ้น
- แซนวิช (ทูน่า & แฮมชีส) 250 ชิ้น
- กาแฟและโอวัลติน 1,000 ถ้วย
- น้ําดื่ม 1,500 ถ้วย
โดยดําเนินการแจกจ่ายแก่ประชาชนผู้เข้าร่วมถวายอาลัยแด่พระบาทสมเด็จพระปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมกิจกรรมเนื่องในวันมหามงคลเฉลิมพระชนมพรรษา 86 พรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันจันทร์ที่ 13 สิงหาคม 2561
รมว.กระทรวงดิจิทัลฯ ร่วมกิจกรรมเนื่องในวันมหามงคลเฉลิมพระชนมพรรษา 86 พรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมภริยา เข้าร่วมพิธีทําบุญตักบาตรพระสงฆ์และสามเณร จํานวน 243 รูป ถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันมหามงคลเฉลิมพระชนมพรรษา 86 พรรษา 12 สิงหาคม 2561 โดยมี พลเอก ประยุทธ์ จันทร์โอชา นายกรัฐมนตรี เป็นประธาน ณ มณฑลพิธีท้องสนามหลวง จากนั้นเวลา 19.00 น. ได้เข้าร่วมพิธีจุดเทียนชัยถวายพระพรชัยมงคลฯ เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้ ณ มณฑลพิธีท้องสนามหลวง ถนนราชดําเนินใน เขตพระนคร กรุงเทพฯ เมื่อวันที่ 12 สิงหาคม 2561
**************************************
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ลงพื้นที่ตรวจกิจการผลิตพลังงานไฟฟ้าจากพลังงานลมในเขตปฏิรูปที่ดิน จ.ชัยภูมิ
วันเสาร์ที่ 13 มิถุนายน 2563
กระทรวงเกษตรและสหกรณ์ ลงพื้นที่ตรวจกิจการผลิตพลังงานไฟฟ้าจากพลังงานลมในเขตปฏิรูปที่ดิน จ.ชัยภูมิ
กระทรวงเกษตรและสหกรณ์ ลงพื้นที่ตรวจกิจการผลิตพลังงานไฟฟ้าจากพลังงานลมในเขตปฏิรูปที่ดิน จ.ชัยภูมิ
วันที่ 11 มิถุนายน 2563 นายพิศาล พงศาพิชณ์ รองปลัดกระทรวงเกษตรและสหกรณ์ พร้อมด้วย นายสุริยน พัชรครุกานนท์ รองเลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) ตรวจราชการพื้นที่ประกอบกิจการผลิตพลังงานไฟฟ้าจากพลังงานลมในเขตปฏิรูปที่ดิน จ.ชัยภูมิ โดยประชุมร่วมกับ ส.ป.ก.ชัยภูมิ และผู้ประกอบกิจการผลิตพลังงานไฟฟ้าจากพลังงานลมในเขตปฏิรูปที่ดิน ประกอบไปด้วย บริษัท ผลิตไฟฟ้า จํากัด (มหาชน) กลุ่มบริษัท พลังงานบริสุทธิ์ จํากัด (มหาชน) และกลุ่มบริษัท วินด์ เอนเนอยี่ โฮลดิ้ง จํากัด โดยมี นายสรรเพชร พูลศิริ ปฏิรูปที่ดินจังหวัดชัยภูมิบรรยายสรุป และผู้ประกอบการรายงานการดําเนินการ ณ ห้องประชุม อบต.วะตะแบก ต.วะตะแบก อ.เทพสถิตย์ จ.ชัยภูมิ
จากนั้นลงพื้นที่ตรวจสภาพที่ดินที่ได้ยื่นคําขอความยินยอมหรืออนุญาตให้ใช้ที่ดินเพื่อประกอบกิจการผลิตพลังงานไฟฟ้าจากพลังงานลมตามกฎกระทรวงกําหนดหลักเกณฑ์ วิธีการ และเงื่อนไขในการขอและการพิจารณาให้ความยินยอมหรืออนุญาตให้ใช้ประโยชน์ที่ดิน พ.ศ.2563 และคําสั่ง คสช. ที่ 31/2560 เรื่อง การใช้ที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมให้เกิดประโยชน์สูงสุดแก่เกษตรกรและประโยชน์สาธารณะของประเทศ
ข่าว / ภาพ : อดิราช ท้วมละมูล นักประชาสัมพันธ์ปฏิบัติการ กลุ่มประชาสัมพันธ์และเผยแพร่ ส.ป.ก.
รัฐบาลไทย-ข่าวทำเนียบรัฐบาล-ธ.ก.ส. โอนเงินเยียวยาเกษตรกร แล้วกว่า 7,100,000 ราย
วันจันทร์ที่ 8 มิถุนายน 2563
ธ.ก.ส. โอนเงินเยียวยาเกษตรกร แล้วกว่า 7,100,000 ราย
วันจันทร์ที่ 8 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ความคืบหน้าโครงการช่วยเหลือเยียวยาเกษตรกรที่ได้รับผลกระทบจากการระบาดของโรคโควิด-19 ณ วันที่ 31 พ.ค. 63 ธ.ก.ส. ทยอยโอนเงินเยียวยารายละ 5,000 บาทต่อเดือน ระยะเวลา 3 เดือน ตั้งแต่เดือน พ.ค. – ก.ค. 63 เข้าบัญชีเกษตรกรที่อยู่ในระบบแล้วกว่า 7,100,000 ราย รวมเป็นเงินราว 35,500 ล้านบาท สําหรับเกษตรกรที่ขึ้นทะเบียนไว้ภายในวันที่ 15 พ.ค. 63 ธ.ก.ส. จะเร่งโอนเงินให้แล้วเสร็จภายในต้นเดือนมิ.ย. 63 ส่วนเกษตรกรที่ยังไม่เสร็จสิ้นขั้นตอนการขึ้นทะเบียน จะได้รับเงินครั้งเดียว 15,000 บาท ภายในวันที่ 15 ส.ค. 63 โดยเกษตรกรสามารถตรวจสอบข้อมูลของตนเอง ทั้งผลการขึ้นทะเบียน ตรวจสอบสิทธิ์เงินเยียวยา ผลการโอนเงิน และสถานะการอุทธรณ์ได้ที่ เว็บไซต์กระทรวงเกษตรและสหกรณ์ หรือสายด่วนกระทรวงเกษตรฯ โทร.1170
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พิธีมอบเครื่องหมายเชิดชูเกียรติ "คุรุสดุดี" ประจำปี 2560
วันพฤหัสบดีที่ 18 มกราคม 2561
พิธีมอบเครื่องหมายเชิดชูเกียรติ "คุรุสดุดี" ประจําปี 2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานในพิธีมอบเครื่องหมายเชิดชูเกียรติ "คุรุสดุดี" ประจําปี 2560 จํานวน 864 คน
เมื่อวันพุธที่ 17 มกราคม 2561 นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานในพิธีมอบเครื่องหมายเชิดชูเกียรติ "คุรุสดุดี" ประจําปี 2560 จํานวน 864 คน
นายสมศักดิ์ ดลประสิทธิ์รองเลขาธิการสภาการศึกษา ปฏิบัติหน้าที่ในตําแหน่งเลขาธิการคุรุสภา กล่าวตอนหนึ่งว่า คุรุสภาได้ดําเนินงานประกาศเกียรติคุณผู้ประกอบวิชาชีพทางการศึกษา เพื่อรับเครื่องหมายเชิดชูเกียรติ "คุรุสดุดี" ครั้งแรก เมื่อปี 2535 และได้ดําเนินการต่อเนื่องถึงปัจจุบัน โดยมีวัตถุประสงค์เพื่อยกย่องเชิดชูเกียรติผู้ประกอบวิชาชีพทางการศึกษาที่ประพฤติปฏิบัติตนตามจรรยาบรรณของวิชาชีพ และเสริมสร้างศรัทธา ความเชื่อถือในการประกอบวิชาชีพ รวมทั้งเพื่อให้เป็นแบบอย่างที่ดีแก่ผู้เรียน เพื่อนร่วมวิชาชีพ และคนในสังคม โดยในปี 2560 มีครู ผู้ประกอบวิชาชีพทางการศึกษาเข้ารับเครื่องหมายเชิดชูเกียรติ “คุรุสดุดี” รวม 864 คน
รมว.ศึกษาธิการกล่าวภายหลังมอบเครื่องหมายเชิดชูเกียรติ "คุรุสดุดี" ในครั้งนี้ ว่า ผู้เข้ารับรางวัลเป็นบุคคลที่ควรได้รับการยกย่องสรรเสริญและเป็นที่ยอมรับในวงการครู ในฐานะประธานกรรมการคุรุสภาขอยืนยันว่า จะเฟ้นหาบุคคลที่สมควรได้รับการยอมรับ ยกย่อง และเป็นที่นับถือในวงการครูมาดูแลงานของคุรุสภา เพื่อให้เกิดการบริหารงานอย่างเหมาะสมและมีประสิทธิภาพมากขึ้น
นอกจากนี้ ยังกล่าวเน้นย้ําว่าความก้าวหน้าทางเทคโนโลยีในโลกยุคปัจจุบันนี้ ยิ่งทําให้ครูมีความสําคัญมากยิ่งขึ้น เพราะเทคโนโลยีไม่สามารถรู้แก่นแท้ หรือไม่สามารถประเมินได้ว่าเด็กรับรู้และเข้าใจในสิ่งที่เรียนหรือไม่ อย่างไร ดังนั้น “ครูคือบุคคลสําคัญที่สุด” ที่จะจัดการเรียนการสอนพร้อม ๆ กับประเมินการเรียนรู้ของเด็ก แต่ก็ไม่ได้ให้ครูปฏิเสธเทคโนโลยี ในทางตรงกันข้ามครูก็ควรเรียนรู้เทคโนโลยีอย่างเท่าทัน และนํามาใช้ประกอบการสอนให้เกิดประโยชน์มากที่สุด เพื่อเรียนรู้ไปพร้อมเด็กยุคใหม่ได้อย่างเข้าใจ และไม่ควรปล่อยให้เด็กเรียนรู้ด้วยตนเองผ่านสื่อเทคโนโลยีเป็นหลัก โดยที่ไม่สามารถวัดผลการเรียนรู้เหล่านั้นได้เลย
อรพรรณ ฤทธิ์มั่น: สรุป
นวรัตน์ รามสูต: เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สํานักงานรัฐมนตรี: รายงาน
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาค่าตอบแทนผู้เสียหายและค่าทดแทน และค่าใช้จ่ายแก่จำเลยในคดีอาญา ครั้งที่ ๑๑/๒๕๖๒
วันพฤหัสบดีที่ 28 พฤศจิกายน 2562
กระทรวงยุติธรรม พิจารณาค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา ครั้งที่ ๑๑/๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ครั้งที่ ๑๑/๒๕๖๒
ในวันพฤหัสบดีที่ ๒๘ พฤศจิกายน ๒๕๖๒ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๑๑/๒๕๖๒
โดยมีคณะกรรมการผู้ทรงคุณวุฒิ ข้าราชการ และเจ้าหน้าที่กรมคุ้มครองสิทธิและเสรีภาพ เข้าร่วม
สําหรับการประชุมในครั้งนี้ที่ประชุมได้รับทราบเกี่ยวกับรายงานผลการดําเนินงาน
และสถิติการให้ความช่วยเหลือของผู้เสียหายและจําเลยในคดีอาญา ประจําเดือนตุลาคม ๒๕๖๒
ของสํานักงานช่วยเหลือทางการเงินแก่ผู้เสียหายและจําเลยในคดีอาญา
รวมทั้งการมอบเงินเยียวยาผู้เสียหายและจําเลยในคดีอาญาโดยรัฐมนตรีว่าการกระทรวงยุติธรรม
ภายใต้โครงการคุ้มครองสิทธิ : เพื่อสร้างวิถีชีวิตแห่งความเท่าเทียม
(จังหวัดราชบุรีและศรีสะเกษ)
นอกจากนี้ยังได้ร่วมกันพิจารณากรณีเรื่องสืบเนื่อง จํานวน ๑ เรื่อง
กรณีผู้เสียหายอุทธรณ์คําวิจฉัยคณะอนุกรรมการฯ จํานวน ๒๖ เรื่อง
และกรณีจําเลย จํานวน ๒๘ เรื่อง
เพื่อลดความเหลื่อมล้ํา ช่วยเหลือประชาชนให้เข้าถึงกระบวนการยุติธรรม
ด้วยความเสมอภาคและเท่าเทียมต่อไป
รัฐบาลไทย-ข่าวทำเนียบรัฐบาล-ประชาชนผู้มีสิทธิรับเงินเยียวยาในในโครงการ “เราไม่ทิ้งกัน” แต่ยังไม่ได้รับเงินสามารถตรวจสอบสิทธิได้ที่ใด ??
วันอาทิตย์ที่ 16 สิงหาคม 2563
ประชาชนผู้มีสิทธิรับเงินเยียวยาในในโครงการ “เราไม่ทิ้งกัน” แต่ยังไม่ได้รับเงินสามารถตรวจสอบสิทธิได้ที่ใด ??
ประชาชนผู้มีสิทธิรับเงินเยียวยาแต่ยังไม่ได้รับเงินในในโครงการ “เราไม่ทิ้งกัน” สามารถตรวจได้ที่ใด ??
Q : ประชาชนผู้มีสิทธิรับเงินเยียวยาในในโครงการ “เราไม่ทิ้งกัน” แต่ยังไม่ได้รับเงินสามารถตรวจสอบสิทธิได้ที่ใด ??
A : สามารถตรวจสอบได้ทาง www.เราไม่ทิ้งกัน.com โดยกดปุ่มสีเขียวเข้ม ตั้งแต่วันที่ 12 ส.ค. 2563 เป็นต้นไป
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผย นายกรัฐมนตรีและคณะ เตรียมลงพื้นที่ตรวจราชการและประชุม ครม. นอกสถานที่ 7 – 8 พ.ค. นี้ ณ จ.สุรินทร์ และจ.บุรีรัมย์
วันอังคารที่ 24 เมษายน 2561
ผู้ช่วยโฆษกรัฐบาลเผย นายกรัฐมนตรีและคณะ เตรียมลงพื้นที่ตรวจราชการและประชุม ครม. นอกสถานที่ 7 – 8 พ.ค. นี้ ณ จ.สุรินทร์ และจ.บุรีรัมย์
พ.อ. อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี เปิดเผยว่า นายกรัฐมนตรีและคณะ เตรียมลงพื้นที่ตรวจราชการและประชุม ครม. นอกสถานที่ 7 – 8 พฤษภาคม 2561 ณ จ.สุรินทร์ และจ.บุรีรัมย์
วันนี้ (24 เม.ย. 61 ) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พ.อ. อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรีมีกําหนดการเดินทางไปตรวจราชการจังหวัดสุรินทร์และจังหวัดบุรีรัมย์ และประชุมคณะรัฐมนตรีอย่างเป็นทางการนอกสถานที่ ครั้งที่ 3/2561 ระหว่างวันที่ 7 -8 พฤษภาคม 2561 โดยในช่วงเช้าของวันที่ 7 พฤษภาคม 2561 นายกรัฐมนตรี จะเดินทางไปตรวจเยี่ยมจุดผ่านแดนถาวรช่องจอม อําเภอกาบเชิง จังหวัดสุรินทร์ และเดินทางไปเยี่ยมชมหมู่บ้านทอผ้าไหมยกทองโบราณท่าสว่าง อําเภอเมือง จังหวัดสุรินทร์
จากนั้น ในช่วงบ่ายจะเดินทางไปยังจังหวัดบุรีรัมย์ เพื่อพบปะประชาชนชาวบุรีรัมย์ ณ สนามช้าง อารีน่า รวมทั้งจะไปตรวจเยี่ยมการเตรียมความพร้อมของประเทศไทยในการที่จะเป็นเจ้าภาพจัดการแข่งขันจักรยานยนต์ชิงแชมป์โลก สนามที่ 15 รายการ PTT Thailand Grand Prix ณ สนามช้าง อินเตอร์เนชั่นแนล เซอร์กิต พร้อมเยี่ยมชมถนนคนเดินเซาะกราว เทศบาลเมืองบุรีรัมย์ (Sroew Ground Walking Street) ถนนสายวัฒนธรรมที่ได้รับรางวัลการบริหารจัดการชุมชนและสิ่งแวดล้อม
สําหรับในวันอังคารที่ 8 พฤษภาคม 2561 เวลา 08.30 น. นายกรัฐมนตรี จะเป็นประธานการประชุมการพัฒนาเศรษฐกิจและสังคมกลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์: นครราชสีมา ชัยภูมิ บุรีรัมย์ สุรินทร์) ณ ห้องประชุมชั้น 2 อาคารอเนกคุณาคาร มหาวิทยาลัยราชภัฏบุรีรัมย์ จากนั้น เวลาประมาณ 10.30 น. นายกรัฐมนตรี จะเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 3/2561 ณ ห้องประชุมชั้น 2 อาคารอเนกคุณาคาร มหาวิทยาลัยราชภัฏบุรีรัมย์
ภายหลังเสร็จสิ้นการประชุมคณะรัฐมนตรีนอกสถานที่ฯ นายกรัฐมนตรี และคณะ จะเดินทางไปเยี่ยมชมแหล่งท่องเที่ยว Homestay บ้านสนวนนอก ซึ่งเป็นหมู่บ้านชุมชนโบราณที่ดํารงวิถีชีวิตความเป็นอยู่ตามแบบวิถีชุมชนเขมร และมีการจัดการด้านการท่องเที่ยวที่มีชื่อเสียงของบุรีรัมย์ และเดินทางไปตรวจเยี่ยมท่าอากาศยานบุรีรัมย์ ก่อนเดินทางกลับกรุงเทพมหานครในช่วงเย็นวันดังกล่าว
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-State Quarantine กับ Alternative State Quarantine แตกต่างกันอย่างไร ??
วันจันทร์ที่ 1 มิถุนายน 2563
State Quarantine กับ Alternative State Quarantine แตกต่างกันอย่างไร ??
แตกต่างกันอย่างไร ?
Q : State Quarantine กับ Alternative State Quarantine แตกต่างกันอย่างไร ??
A : Alternative State Quarantine จะเป็นโรงแรมระดับ 4–5 ดาว ในขณะที่ State Quarantine จะเป็นโรงแรมระดับ 2–3 ดาว แต่ทั้ง 2 รูปแบบนั้น จะดําเนินการภายใต้มาตรฐานการเฝ้าระวังการแพร่ระบาดของไวรัสโควิด-19 ของกระทรวงสาธารณสุข เช่นเดียวกัน
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ และคณะผู้บริหารกระทรวงอุตสาหกรรม เยี่ยมชมสถานประกอบการในพื้นที่พิษณุโลก
วันจันทร์ที่ 25 ธันวาคม 2560
รัฐมนตรีช่วย ก.อุตฯ และคณะผู้บริหารกระทรวงอุตสาหกรรม เยี่ยมชมสถานประกอบการในพื้นที่พิษณุโลก
รัฐมนตรีช่วย ก.อุตฯ และคณะผู้บริหารกระทรวงอุตสาหกรรม เยี่ยมชมสถานประกอบการในพื้นที่พิษณุโลก
จ.พิษณุโลก..วันนี้ (25 ธันวาคม 2560) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมคณะผู้บริหารกระทรวงอุตสาหกรรม ประกอบด้วย นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม และคณะ
เยี่ยมชมและหารือผู้บริหารบริษัทเครื่องจักรกลเกษตรไทย จํากัด ผู้ผลิตและจําหน่ายเครื่องจักรกลการเกษตร ประเภทรถเกี่ยวนวดข้าว ซึ่งเป็นบริษัทในโครงการ Big Brothers เป็นการนําอุตสาหกรรมขนาดใหญ่ มาช่วยยกระดับ SME เตรียมความพร้อมรับความต้องการของตลาดโลก และเยี่ยมชมกิจการของบริษัท เอ-วัน ฟู้ดโปรดักส์ จํากัด ผู้ผลิตและจําหน่ายผลิตภัณฑ์ แปรรูปจากเนื้อสัตว์ อาทิ เบคอนแฮม หมูยอ ซึ่งบริษัทดังกล่าวถือเป็นสถานประกอบการ ที่ได้รับสินเชื่อกองทุนพัฒนาเอสเอ็มอีตามแนวประชารัฐในพื้นที่ เพื่อลงทุนเครื่องจักรให้มีความทันสมัย และมีเทคโนโลยีที่สูงขึ้น
รัฐบาลไทย-ข่าวทำเนียบรัฐบาล-เริ่มแล้ววันนี้ ลงทะเบียน “ชิม ช้อป ใช้” ตามมาตรการกระตุ้นเศรษฐกิจส่งเสริมการท่องเที่ยวในประเทศ
วันจันทร์ที่ 23 กันยายน 2562
เริ่มแล้ววันนี้ ลงทะเบียน “ชิม ช้อป ใช้” ตามมาตรการกระตุ้นเศรษฐกิจส่งเสริมการท่องเที่ยวในประเทศ
..
#ไทยคู่ฟ้า เริ่มแล้ววันนี้ ลงทะเบียน “ชิม ช้อป ใช้” ตามมาตรการกระตุ้นเศรษฐกิจส่งเสริมการท่องเที่ยวในประเทศ โดยสามารถลงทะเบียนเพื่อขอรับสิทธิได้ 1,000 บาท/คน สําหรับการเดินทางท่องเที่ยวและจับจ่ายใช้สอย ระหว่างวันที่ 27 ก.ย. - 30 พ.ย. 62
วิธีการลงทะเบียนและการใช้สิทธิต่าง ๆ ก็ไม่ยากอย่างที่คิด และใช้เวลาเพียงสั้น ๆ แบบที่เรียกว่า “สมัครง่าย ๆ ใช้จ่ายสบายกระเป๋า”